PMIndiaData/PMIndiaSum huggingface dataset:
হায়র এদুকেস্নেল ইনস্তিত্যুসনশিংগী এন্ত্রান্স এগজামিনেসনশিং কন্দক্ত তৌনবা নেস্নেল তেস্তিং এজেন্সি (এনতিএ) শেম্বদা মন্ত্রীমন্দলনা অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হায়র এদুকেস্নেল ইনস্তিত্যুসনশিংগী এন্ত্রান্স এগজামিনেসনশিং কন্দক্ত তৌনবা ইন্দিয়ান সোসাইতীজ রেজিস্ত্রেসন এক্ত, ১৮৬০গী মখাদা রেজিস্তার তৌরবা সোসাইতী অমা ওইনা অমসুং ওতোনোমস অমসুং সেল্ফ–সস্তেন্দ প্রিমিয়র তেস্তিং ওর্গনাইজেসন অমা ওইনা নেস্নেল তেস্তিং এজেন্সি (এনতিএ) শেম্বদা অয়াবা পিখ্রে । ফিচরশিং: সিবিএসইনা কন্দক্ত তৌদুনা হৌজিক চৎথরিবা অদুগুম্লবা এন্ত্রান্স এগজামিনেসনশিং অদু এনতিএনা কন্দক্ত তৌবা হৌরগনি । এনতিএ অসি মপুং ফানা চৎথরবা মতুংদা অতোপ্পা এগজামিনেসনশিংশু মথং মথং পাংথোক্লগনি । এন্ত্রান্স এগজামিনেসনশিং অসি চহি অমদা অনিরক্কী চাংদা ওনলাইন মোদতা কন্দক্ত তৌগনি, মদুনা কেন্দিদেতশিংদা মখোয়গী খ্বাইদগী ফবা অদু উৎথোকগনবা খুদোং চাবা অদু চপ চানা ফংহল্লগনি । খুঙ্গংগী ছাত্রশিংগী মথৌতাবশিং অদু ফংহন্নবা মসিগী সেন্তরশিং অসি সব-দিস্ত্রিক/দিস্ত্রিক লেবেলদা থমগনি অমসুং অদুগুম্লবা ছাত্রশিং অদু ত্রেন তৌনবা পায়খৎপা য়াবশিং পায়খৎকনি । কনস্তিত্যুসন: এনতিএ অসি এমঐছআরদিনা এপোইন্ত তৌরবা শক্নাইরবা ইদুকেস্নেলিস্ত অমনা লুচিংগনি সিইও অদুনা দাইরেক্তর জেনরেল ওইগনি মদু সরকারনা এপোইন্ত তৌগনি । মসিদা শিজিন্নরবা ইনস্তিত্যুসনশিংদগী মেম্বরশিং য়াওবা বোর্দ ওফ গোবর্নরশিং লৈগনি । দাইরেক্তর জেনরেল অসি একাদেমিসিয়ানশিং/এক্সপার্তশিংনা লুচিংবা ভর্তিকেল ৯না মতেং পাংগনি । ফাইনান্সেস: অহানবা চহিদা মসিগী ওপরেসন হৌনবগীদমক ভারত সরকারদগী লুপা কোতি ২৫গী ৱান-তাইম গ্রান্ত অমা এনতিএদা পিগনি । ইম্পেক্ত: এনতিএ লিংখৎপনা তোঙান তোঙানবা এন্ত্রান্স এগজামিনেসনশিংদা শরুক য়ারিবা চাওরাক্না ছাত্র লাখ ৪০দা কান্নবা ফংহল্লগনি । মসিনা অসিগুম্লবা এন্ত্রান্স এগজানিমিনেসনশিং কন্দক্ত তৌবগী থৌদাংদগী সিবিএসই, এআইসিতিই অমসুং অতোপ্পা এজেন্সিশিংবু পোথাহল্লগনি অমসুং ছাত্রশিং অদুগী এপতিচুদ, ইন্তেলিজেন্স অমসুং প্রোব্লেম সোলব তৌবগী এবিলিতীশিং অদু লেপথোক্নবগীদমক হাই রেলিয়েবিলিতী, স্তেনন্দর ওইবা দিফিকল্তি লেবেলদশু পুরক্লগনি । য়ুমফম: খুমাং চাওশিল্লবা লৈবাকশিং অয়াম্বগী মতৌগুম ভারত্তা স্পেসিয়েলাইজ বোদী অমা থম্বগী মথৌতাবা অদুদা মীৎয়েং থম্দুনা শেল থুমগী মন্ত্রীনা ২০১৭-১৮গী বজেতকী ৱারোলদা হায়র এদুকেস্নেল ইনস্তিত্যুসনশিংগী এন্ত্রান্স এগজামিনেসন পুম্নমক কন্দক্ত তৌনবা ওতোনোমস অমসুং সেল্ফ–সস্তেন্দ প্রিমিয়র তেস্তিং ওর্গনাইজেসন অমা ওইনা নেস্নেল তেস্তিং এজেন্সি (এনতিএ) শেম্বদা অয়াবা পিখ্রে ।
জে. অমসুং কে. ঙমখৈদা লৈরিবা মহাক্কী ‘ইমুং’গী থৌনাফরবশিংগা লোইননা প্রধান মন্ত্রী দিৱালী পাংথোক্লি

অহানবা মতমদা লৈখিবা চৎনবী অদুগী মখা তারকপা ওইনা, ঙসি প্রধান মন্ত্রী নরেন্দ্র মোদীনা জম্মু অমসুং কশ্মীরগী রাজৌরি জিলাদা লাইন ওফ কন্ত্রোলদা ভারতকী লান্মীশিংগা লোইননা দিৱালী কুম্মৈ পাংথোক্লি। জম্মু অমসুং কশ্মীরদা প্রধান মন্ত্রীনা লান্মীশিংগা লোইননা শেংলবা কুম্মৈ অসি পাংথোকপা হন্দক্কী অসিনা অহুমলকশুবনি। প্রধান মন্ত্রীনা রাজৌরিদা ‘হোল ওফ ফেম’ য়েংখি অমসুং রাজৌরি অমসুং পুঞ্জ সেক্তরশিং ঙাকপদা থৱায় কৎখ্রবা থৌনা ফরবা লান্মীশিং অমসুং নাগরিকশিংদা ইকায়খুম্নবা উৎখি। মহাক্না হোল ওফ ফেম অসি ‘পরাক্রম ভুমী, প্রেরনা ভুমী, পাৱন ভুমী’ হায়না শিংথাখি। তুংদা, প্রধান মন্ত্রীনা পাথানকোত এয়রবেজদা চৎতুনা ইন্দিয়ন এয়র ফোর্সকী লান্মীশিংগা উনখি। লান্মীশিংদা ৱা ঙাংবদা প্রধান মন্ত্রীনা হায়খি, মী খুদিংমক লম লাপ্না চৎথোক-চৎশিন তৌদুনা মখোয়গী ইমুং-মনুংগা দিৱালী কুম্মৈ পাংথোক্লি অমসুং মতৌ অসিগুম্না প্রধান মন্ত্রীশু লাপ্না চৎতুনা মহাক্কী ইমুংগী মীওইশিং, আর্মদ ফোর্সশিংগী থৌনা ফরবা লান্মীশিংগা লোইননা দিৱালী পাংথোকলি। প্রধান মন্ত্রীনা হায়খি ১৯৪৭গী ওক্তোবর ২৭দা আর্মদ ফোর্সশিংনা কৎথোকখিবা অদু ইনফেন্ত্রীগী নুমিৎ হায়না থৌরম পাংথোক্লি। ভারতকী লান্মীশিংগী থৌনা থাগৎলদুনা মহাকনা হায়খি পাংথোকপা ঙম্লোই হায়না খন্নবা থবকশিং কেন্দ্র সরকারগীদমক মখোয়না থবক ওইনা পাংথোকখি। লৈবাক অসি ঙাক্নবা ফোর্সশিং থৌনা ফনা মথৌ পাংথোক্লি। মখোয়গী থবকশিং অদুগীদমক লৈবাক মীয়ামগী মহুৎশিন্দুনা মহাক্না লান্মীশিংবু থাগৎখি। প্রধান মন্ত্রীনা হায়খি মখোয়গী কৎথোকখিবশিং অদু ইকায়খুম্নবা উৎনবা লৈবাক্কী কোনুংদা অচৌবা নেস্নেল ৱার মেমোরিয়েল অমা সরকারনা শারে। নেস্নেল ৱার মেমোরিয়েল অসিদা লাকপা মীওইশিং মশিং হেনগৎলক্তুনা মীওই কয়ানা লান্মীশিংগী মফমদা ইকায়খুম্নবা উৎলি। ভারতকী দিফেন্স ফোর্সশিং মপাঙ্গল কনখৎহন্নবা অমসুং মতমগা চুননা শেমগৎনবা সরকারনা পায়খৎলিবা থবকশিং প্রধান মন্ত্রীনা পনখি। মহাক্না হায়খি লান্মীশিংগী য়াইফনবা সরকারনা থবক কয়া পায়খৎলি।
প্রধান মন্ত্রী ২০২০গী ফেব্রুৱারী ১৬তা বরানাসীদা চৎকনি

প্রধান মন্ত্রী শ্রী নরেন্দ্র মোদী ২০২০গী ফেব্রুৱারী ১৬তা নোংমগী ওইবা খোংচৎতা মহাক্কী পার্লিয়ামেন্তরী কন্সতিত্বেন্সী বরানসীদা চৎকনি। প্রধান মন্ত্রীনা শ্রী জগদগুরু বিশ্বরাধায়া গুরুকুলগী সেন্তিনরী সেলেব্রেসনগী লোইশিনবগী থৌরমদা শরুক য়াগনি। শ্রী মোদীনা শ্রী সিদ্ধান্ত শিখামনি গ্রন্থকী লোন ১৯দা ত্রান্সলেতেদ বর্জনসু রিলিজ তৌগনি। প্রধান মন্ত্রীনা গ্রন্থকী মোবাই এপ্লিকেসন অমসু রিলিজ তৌগনি হায়না গুরুকুলগী মকোক দা. চন্দ্রসেখর শিবরআচার্য় মহাস্বামীনা ওইরি। শ্রী নরেন্দ্র মোদীনা তুংদা পন্দিৎ দীনদয়াল উপাধ্যায় মেমোরিয়েল সেন্তর জাতিদা কত্থোক্কনি। থৌরম অদুদা প্রধান মন্ত্রীনা পন্দিৎ দীনদয়াল উপাধ্যায়গী ফীৎ ৬৩ ৱাংবা পঞ্চ লোহা মীতমসু মায়খুম হাংদোক্কনি। মসি লৈবাক অসিদা লুচিংবা অসিগী খ্বাইদগী চাউবা মীতমনি। মীতম অসি মপুং ফানা শাবা লোইশিন্নবা হৌখিবা চহী অমদগী আর্তিসান ২০০ হেনবনা নুংথিল অমসুং নুমিদাং থবক তৌরি। মেমোরিয়েল সেন্তর অসিদা পন্দিৎ দীনদয়াল উপাধ্যায়গী পুন্সী অমসুং মতমগী উদা হকপশিংসু লৈরি। হৌখিবা চহীদা প্রোজেক্ত অসিদা ওরিশাগী ক্রাফসমেন অমসুং আর্তিস্ত চাউরাক্না ৩০না থবক তৌরি। প্রধান মন্ত্রীনা তুংদা মীয়ামগী মীফম অমদা প্রোজেক্ত ৩০ হেন্না জাতিদা কত্থোক্কনি। মসিগী মনুংদা কাশী হিন্দু বিশ্ববিদ্যালয় (বি.ঐচ.য়ু.)দা ফমুং ৪৩০ লৈবা সুপর স্পেসিয়েলিতী গবর্নমেন্ত হোস্পিতাল অমসুং বি.ঐচ.য়ু.দা ফুং ৭৪ লৈবা সাইকিয়েত্রী হোস্পিতাল য়াওরি। প্রধান মন্ত্রীনা ভিদিও লিঙ্ককী থোংদা আই.আর.সি.তি.সি.গী মাহা কাল এক্সপ্রেসসু লমথাগনি। ত্রেন অসিনা জ্যোতিরলিং পিলগ্রিম সেন্তর ৩- বরানসী, উজ্জৈন অমসুং ওমকারেশ্বরবু শম্নহল্লগনি। মসিনা লৈবাক অসিদা অহানবা ওবরনাইত জর্নী প্রাইবেত ত্রেন ওইরগনি। প্রধান মন্ত্রী শ্রী নরেন্দ্র মোদীনা পন্দিৎ দীনদয়াল উপাধ্যায় হস্তকালা সনকুলদা নুমিৎ নিনি চত্থগদবা ‘কাশি এক রুপ অনেক’ একজিবিসন্সু হৌদোক্কনি। প্রধান মন্ত্রীনা অমেরিকা, ইংলেন্দ অমসুং ওস্ত্রেলিয়া য়াওনা মালেমগী তোঙান তোঙানবা লৈবাকশিংদগী লাকপা পোৎ লৈবশিং অমসুং আর্তিসানশিংগা উনদুনা ৱারী শানগনি। ‘কাশি এক রুপ অনেক’না উত্তর প্রদেশ অপুম্বদগী লাকপা আর্তিসান ১০০ হেনবগী পোত্থোকশিং উৎকনি।
গুরু নানক জয়েন্তি লাকপদা প্রধানমন্ত্রীনা শ্রী গুরু নানক দেবজীদা খুরুমখ্রে

গুরু নানক জয়েন্তি লাকপদা প্রধানমন্ত্রী শ্রী নরেন্দ্র মোদীনা শ্রী গুরু নানক দেবজীদা খুরুমজখ্রে প্রধানমন্ত্রীনা হায়খি, “গুরু নানক জয়েন্তি লাকপা অসিদা ঐখোয়না ভক্তি কৎনিঙাই ওইরিবা শ্রী গুরু নানক দেবজীগী মফম খুরুমজরি অমসুং মহাক্কী থাক ৱাংলবা ৱাখল্লোন অদুবু নৌহৌনা নিংশিংলি ।”
পি.এম.না মার্চ ২৯দা মধ্য প্রদেশতা পি.এম.এ.ৱাই.-জিগী বিনিফিসরী লাখ ৫ হেনবগী ‘গৃহ প্রবেশ’দা শরুক য়াগদৌরি

প্রধান মন্ত্রী শ্রী নরেন্দ্র মোদীনা মার্চ ২৯গী নুমিৎ য়ুংবা পুং ১২:৩০ তাবা মতমদা মধ্য প্রদেশতা ভিদিও কনফরেন্সকী থোংদা প্রধান মন্ত্রী আৱাজ য়োজনা – গ্রামিনগী বেনিফিসরী লাখ ৫.২১ রোমগী ‘গৃহ প্রবেশ’তা শরুক য়াগদৌরি। প্রধান মন্ত্রৌনা থৌরম অদুদা মীয়ামদা ৱা ঙাংগনি। প্রধান মন্ত্রীনা লৈবাক অসিগী লৈতা লায়রবা ইমুং খুদিংদা তঙাই ফদবা খুদোংচাবা পুম্নমক ফংহনবগা লোয়ননা পক্কাগী য়ুম অমা শানবা লেপ্পা লৈতনা হোৎন্দুনা লাকখি। মসি মাইকৈ অসিদা পাইখৎপা খোঙথাং অমা ওইরি। থৌরম অসিদা মধ্য প্রদেশকী অনৌবা য়ুমশিংদা মোংবুং, থাওমৈ, লৈ অমসুং রঙ্গোলি য়াওবা নাৎকী ওইবা থৌরমশিং পাঙথোকপা উবসু ফংগনি। মধ্য প্রদেশতা পি.এম-এ.ৱাই.-জি ইমপ্লিমেন্ত তৌবদা নুপী চেকশুবী য়াওনা চেকশুবা মীওই লিশিং কয়া ত্রেন তৌবা, ফ্লাই এশ ব্রিকশিং শীজিন্নবা, সেন্তরিং মেতরিএলগীদমক লোনশিং পীদুনা নুপীগী সেল্ফ-হেল্প গ্রুপশিং (এস.ঐচ.জি.শিং) শক্তি পীবা অমসুং প্রোজেক্তশিং হেন্না নীংথিনা পাঙথোক্নবা অমসুং য়েংশিন্নবা তেক্নোলোজী শীজিন্নবা য়াওনা তোপ-তোপ্পা অমসুং অনৌবা পাম্বৈ কয়ামরুম শীজিন্নবা উবা ফংলি।
সাউদী অরাবিয়াগী মেক্কা মনাক্তা বস গুরুং চৎপদা মীওই কয়া লৈখিদবদা প্রধান মন্ত্রীনা অৱাবা ফোঙদোকখ্রে

সাউদী অরাবিয়াগী মেক্কা মমনাক্তা বস অমা গুরুং চৎপদগী মীওই কয়া লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোঙদোকখ্রে। হায়না প্রধান মন্ত্রীনা হায়খি, “সাউদী অরাবিয়াগী মেক্কা মমনাক্তা বস অমা গুরুং চৎপগী পাউ অদুনা থম্মোয় কাইহল্লে। লৈখিদ্রবশিংগী ইমুং-মনুংগী অৱাবদা শরুক য়াজরি। অশোকপশিং য়াম্না থুনা ফগৎলক্নবা থৌনীজরি”।
প্রধান মন্ত্রীনা শক্নাইরবা ন্যুরোলোজিস্ত দাঃ অশোক পনাগারিয়ানা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা শক্নাইরবা ন্যুরোলোজিস্ত দাঃ অশোক পনাগারিয়ানা লৈখিদবদা থমোয় শোক্না অৱাবা ফোংদোকখ্রে। ত্বীত অমদা প্রধান মন্ত্রী হায়খি, “দাঃ অশোক পনাগারিয়ানা মপা লৈত্রবা ন্যুরোলোজিস্ত অমা ওইনা শকখঙখি। মহাক্না হিদাক-লাংথক্কী লমদা তৌখিবা থবকশিংনা দোক্তর অমসুং রিসর্সসরশিংগী মীরোলদা কান্নবা কয়া অমা পীরগনি। মহাক্না লৈখিদবা অসি নুঙাইতবা অমনি। মহাক্কী ইমুং-মনুং অমসুং মরুপ-মপাংশিংগী অৱাবদা শরুক য়াজরি। ওম শান্তি”।
প্রধান মন্ত্রীনা পুলি তেবরগী মপোক কুমওন্দা মহাক্কী মফমদা ইকায় খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা থৌনা ফরবা পুলি তেবরগী মপোক কুমওন্দা মহাক্কী মফমদা ইকায় খুম্নবা উৎখ্রে। প্রধান মন্ত্রীনা অসুম্না ত্বীত তৌখিঃ “ঐহাক্না থৌনা ফরবা পুলি তেবরগী মপোক কুমওন্দা মহাক্কী মফমদা ইকায় খুম্নবা উৎচরি। মহাক্কী মথৌনা অমসুং ৱাখল চেৎপগী মতৌনা মশিং থীঙমদবা মীওই কয়াদা ইথিল পীখি। মহাক্না ইম্পেরিএলিজমগী মাইয়োক্তা মমাঙ থানা লেপখি। মহাক্না মতম পুম্বদা মীয়ামগীদমক্তা লান্থেংনখি”।
পি.এম.না ইন্তর্নেস্নেল তাইগর দেদা লম্লককি শা-উচেক নুংশিজবশিংদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা ইন্তর্নেস্নেল তাইগর দেনা লাকপদা লম্লককি শা-উচেক নুংশিজবশিং মরু ওইনা কৈবু ঙাকশেনবা পামজবা মীওইশিংদা য়াইফ-পাউজেল পীখ্রে। ত্বিৎ মথং-মথং তৌরদুনা প্রধান মন্ত্রীনা হায়খ্রে; "#InternationalTigerDayনা লাকপদা লম্লককি শা-উচেক নুংশিজবশিং মরু ওইনা কৈবু ঙাকশেনবা পামজবা মীওইশিংদা য়াইফ-পাউজেল পীজরি। মালেমগী ওইনা কৈগী মশীং চাদা ৭০ হেন্না লৈরিবা মফম ওইরিবা অসিদা ঐখোয়গী কৈশিংগী লৈফম অসি ঙাকশেন্নবা অমসুং তাইগর-ফ্রেন্দলী ইকো-সিস্তেমশিং থম্নবা অমুক হন্না ঐখোয়না ৱাশক্লসি। ভারতকী রাজ্য ১৮দা তাইগর রিজর্ব ৫১ লৈ। ২০১৮গী ইকোন-কোনবা তাইগর সেন্সসনা কৈগী মশীং হেনগৎলে হায়না উৎখ্রে। সেন্ত পিতর্সবর্গ দিক্লেরেসন ওফ তাইগর কঞ্জর্বেসনগী লেপখিবা মতমদগী চহি ৪ মাংওইননা ভারতনা কৈগী মশীং অসি শরুক অনি হেনগৎহন্নবা থমখিবা পান্দম ফংবা ঙমখি। ভারতকী কৈ য়োকখৎনবা লালোং অসিদা লোকেল কম্ম্যুনিতীশিং য়াওশিনবা হায়বা অসিনা খ্বাইদগী মরু ওইহল্লি। ঐখোয়গী অচৌবা গ্রহ অসিদা পুন্না লৈমিন্নরিবা ফ্লোরা অমসুং ফৌনা পুম্নমক্কা ইং-চিক্না লৈমিন্নরকপগী ঐখোয়গী চহি কয়া লীরবা চৎনবী অসিনসু ঐখোয়দা ইথিল পীখি।"
ভারতকী স্পেস অমসুং তেক্নোলোজী বিভাগ অমসুং সিঙ্গাপোরগী ত্রেদ অমসুং ইন্দস্ত্রী মন্ত্রালয়গী মরক্তা সাইন্স, তেক্নোলোজী অমসুং ইন্নোভেসনগী লমদা তেংবাংবগী মতাংদা খুৎয়েক পীনখিবা মেমোরেন্দম ওফ অন্দর্স্তেন্দিংগী (এম.ও.য়ু.) কেবিনেতনা অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ভারত রিপব্লিক্কী স্পেস অমসুং তেক্নোলোজী বিভাগ অমসুং সিঙ্গাপোর রিপব্লিক্কী ত্রেদ অমসুং ইন্দস্ত্রী মন্ত্রালয়গী মরক্তা সাইন্স, তেক্নোলোজী অমসুং ইন্নোভেসনগী লমদা তেংবাংবগী মতাংদা খুৎয়েক পীনখিবা মেমোরেন্দম ওফ অন্দর্স্তেন্দিংগী (এম.ও.য়ু.) অয়াবা পীখ্রে। এম.ও.য়ু. অসি ফেব্রুৱারী ২০২২দা খুৎয়েক পীনখিবনি। এম.ও.য়ু. অসিনা অনৌবা তেক্নোলোজী শাবা, মেনপাৱর ত্রেনিং তৌবা, তেংবাংনবগী খুত্থাংদা আই.পি. পুথোকপগী ফিভম ওইহল্লকদবা লৈবাক অনিমক্কী ইন্নোভেসন অমসুং ওন্তোপ্রিনরশিপ্পু হেন্না খুমাং চাউশিলহনগদবা ইকোসীস্তেম শাবদা তেংবাংবগা লোয়ননা মরী লৈনবা মেকানিজম পীগনি। তেংবাংনবগী থৌওং অসিগী মখাদা পায়খৎপা থবক-থৌরমশিংগী খুত্থাংদা শেমগদৌরিবা অনৌবা লৌশিং অমসুং তেক্নোলোজীনা আত্মানির্ভর ভারত খোঙথাংদা অহেনবা শাফু পীগনি। এম.ও.য়ু. অসিনা অনৌবা তেক্নোলোজী শাবা, মেনপাৱর ত্রেনিং তৌবা, তেংবাংনবগী খুত্থাংদা আই.পি. পুথোকপগী ফিভম ওইহল্লকদবা লৈবাক অনিমক্কী ইন্নোভেসন অমসুং ওন্তোপ্রিনরশিপ্পু হেন্না খুমাং চাউশিলহনগদবা ইকোসীস্তেম শাবদা তেংবাংবগা লোয়ননা মরী লৈনবা মেকানিজম পীগনি। এম.ও.য়ু. অসিগী মনুংদা পায়খৎকদবা থবক-থৌরমশিংগী মনুংদা অনৌবা ইন্তর্প্রাইস অমসুং থবক কয়া লৈহল্লকদবা পোত্থোক পুথোকপা অমসুং তেক্নোলোজী লান্নবগী থৌওংশিং য়াওগনি। মেমোরেন্দম অসিগী পান্দমদি সাইন্স, তেক্নোলোজী অমসুং ইন্নোভেসনগুম্বা ভারত অমসুং সিঙ্গাপোরগী অপাম্বা মান্নবা হীরমশিংদা তেংবাংনবা হেনগৎহন্নবগীদমক্তা পুক্নিং থৌগৎপনি। মখাদা পীরিবা হীরমশিং মনুং চন্না রিসর্চ, ইন্নোভেসন অমসুং তেক্নোলোজী শেম-শাবগী অপাম্বা মান্নবা হীরমশিংবু হেন্না খুমাং চাউশিলহনবা ঙমগদবা লমদা খুৎশম্ননা চৎপদা অহানবা মরু ওইবা পীগনিঃ ১) লৌউ-শিংউ অমদি ফুদ সাইন্স অমসুং তেক্নোলোজী; ২) থাক ৱাংবা মেন্যুফেকচরিং অমসুং ইঞ্জিনিয়রিং; ৩) গ্রীন ইকোনোমী, ইনর্জী, ঈশিং, ক্লাইমেত অমসুং মহৌশাগী পোত্থোক; ৪) দেতা সাইন্স, নৌনা চাউখৎলক্লিবা তেক্নোলোজী; ৫) এদভান্স মেতরিএল; অমসুং ৬) হকশেল অমসুং বাইওতেক্নোলোজী। অতোপ্পা অপাম্বা মান্নবা হীরমশিংদি নাকল অনিগী অয়াবগী মখা পোন্না মনুং চলহনগনি।
প্রধান মন্ত্রীনা নীংতম লান্মী মঙ্গল পান্দেবু মহাক্কী মপোক কুম্মোন পালন্দা নীংশিংখ্রে

প্রধান মন্ত্রী শ্রী নরেন্দ্র মোদীনা নীংতম লান্মী মঙ্গল পান্দেগী মফমদা মহাক্কী মপোক কুম্মোন পালন্না লাকপদা ইকাই খুম্নবা উৎখ্রে। প্রধান মন্ত্রীনা অসুম্না ত্বীৎ তৌখি; "অথৌবা মঙ্গল পান্দে থৌনা অমসুং অচেৎপা ফিরেপ হায়বসিগী খুদম অমনি। মহাক্না ঐখোয়গী পুৱারীগী য়াম্না মরুওইবা তাংকক্তা মশীং থীঙমদ্রবা মীওই কয়াদা লৈবাক নীংবগী মৈরী চুবীরম্মি অমসুং ইথিল পীবীরম্মি। মহাক্কী মপোক কুম্মোন্না লাকপদা নীংশিংজরি। চহি অসিগী অঙনবা শরুক্তসু মীরুৎতা লৈরিবা মহাক্কী মীতমদা ইকাই খুম্নবা উৎচখি।"
প্রধান মন্ত্রীনা জর্মনী অমসুং য়ু.এ.ই. (জুন ২৬-২৮, ২০২২)গী খোঙচৎকী মাংওইননা থমখিবা চৎলমদাইগী ৱারোল

জর্মন প্রসিদেন্সীগী মখাদা জি.৭ সম্মিৎকীদমক জর্মনীগী চাঞ্চেলর ঐচ.ই. শ্রী ওলাফ শোলজনা বার্তন তৌরকপগী ঐহাক্না শ্লোস এলমৌদা চৎকনি। মমাংগী থাদা পাঙথোকখিবা কান্নবা ফংলবা ইন্দিয়া-জর্মনী ইন্তর-গভর্নমেন্তেল কনসলতেসন্স (আই.জি.সি.)গী মতুংদা অমুক হন্না চাঞ্চেলর শোলজকা উনবগী খুদোংচাবা অমা ফংলগনি। মীওইবা খুন্নাইদা শাফু পীরিবা মরু ওইবা হীরমশিং অসিদা মালেমগী থাক্তা তেংবাং পীনরিবা অসি মপাঙ্গল কনখৎহন্নবা খোঙথাং ওইনা জর্মনীনা অর্জেন্তীনা, ইন্দোনেসিয়া, সেনেগল অমসুং খা অফ্রিকা অসিগুম্বা অতোপ্পা দেমোক্রেসীশিংদসু জি.৭ সম্মিৎতা শরুক য়ানবা বার্তন তৌখি। সম্মিৎ অসিগী সেসনশিংদা ঐহাক্না জি.৭ কাউন্তীশিং, জি.৭ পার্তনর ওইরিবা লৈবাকশিং অমসুং ইন্তর্নেস্নেল ওর্গনাইজেসনশিংগা লোয়ননা অকোইবগী ফীভম, ইনর্জী, অইং-অশা, ফুদ সেক্যুরিতী, হকশেল, কাউন্তর-তেরোরিজম, জেন্দর ইক্বেলিতী অমসুং দেমোক্রেসীঅসিগুম্বা হৌজিক থেংনরিবা সমস্যশিংগী মতাংদা ৱাখল্লোনশিং ফোঙদোক্কনি। ঐহাক্না সম্মিৎ মনুংদা জি.৭ অমসুং গেস্ত কন্ত্রী খরাগী লুচিংবশিংগা উন্নবা খৌরাংনা ঙাইরি। জর্মনীদা লৈরিঙৈদা ঐহাক্না য়ুরোপ লৈবাকশিংগী লোকেল ইকনোমীশিংদা চাউনা শরুক তমদুনা মখোয়গা ঐখোয়গা লৈনরিবা মরী ফগৎহল্লিবা য়ুরোপ শিনবা থুংবদা লৈরিবা ইন্দিয়ন দাইসপোরগী মেম্বরশিংগসু উনগনি। ভারত হল্লকপদা, হান্নগী য়ু.এ.ই.গী প্রসিদেন্ত অমসুং আবু ধাবীগী লৈঙাকপা শেখ খলীফা বিন জায়দ অল নাহয়ান লৈখিদবদা ঐহাক্না হকথেংননা চৎতুনা অৱাবা ফোঙদোক্নবা জুন ২৮, ২০২২দা য়ু.এ.ই.গী প্রসিদেন্ত অমসুং আবু ধাবীগী লৈঙাকপা হিস হায়নেস শেখ মোহম্মদ বিন জায়দ অল নাহয়ানগা উন্নবা ঐহাক্না আবু ধাবী, য়ু.এ.ই.দা ঙাইহাক লৈরক্কনি।
প্রধান মন্ত্রীনা শ্রী একনাথ শিন্দেনা মহারাস্ত্রগী মুখ্য মন্ত্রী ওইনা ৱাশক লৌখিবদা নুংঙাইবা ফোঙদোকখ্রে

প্রধান মন্ত্রী শ্রী নরেন্দ্র মোদীনা শ্রী একনাথ শিন্দেনা মহারাস্ত্রগী মুখ্য মন্ত্রী ওইনা ৱাশক লৌখিবদা নুংঙাইবা ফোঙদোকখ্রে। প্রধান মন্ত্রীনা ত্বিত তৌখি: “ঐহাক্না শ্রী @mieknathshindeজীনা মহারাস্ত্রগী মুখ্য মন্ত্রী ওইন ৱাশক লৌখিবদা নুংঙাইবা ফোঙদোকচরি। গ্রাসরুৎকী থাক্তগী লুচিংবা ওইরিবা অসিদা রাজনিতী, লুচিংবা অমসুং লৈঙাকপা হৈবগী অফবা এক্সপরিয়েন্স লৈরি। মহাক্না মহারাস্ত্রবু হেন্না ৱাংবা পনখৈশিংদা পুখৎনবা মাইকৈদা থবক তৌরক্কনি হায়না ঐহাক্না থাজবা থম্মি।” প্রধান মন্ত্রীনা শরী দেবেন্দ্র ফদনবীসনা মহারাস্ত্রগী উপ মুখ্য মন্ত্রী ওইনা ৱাশক লৌখিবদসু নুংঙাইবা ফোঙদোকখ্রে। ত্বিত অমদা প্রধান মন্ত্রীনা হায়খি: “মহারাস্ত্রগী উপ মুখ্য মন্ত্রী ওইনা ৱাশক লৌবদা শ্রী @Dev_Fadnavis জীবু থাগৎপা ফোঙদোকচরি। মহাক অসি বি.জে.পি. কার্য়কর্তা খুদিংমক্কী ওইনা ইথিলগী হৌরকফম ওইরি। মহাক্কী এক্সপরিয়েন্স অমসুং এক্সপর্তিস অসিনা সরকার অসিগী লন ওইরগনি। মহাক্না মহারাস্ত্রগী গ্রোথ ত্রেজেক্তরী মখা তানা মপাঙ্গল কনখৎহল্লগনি হায়না ঐহাক্না থাজৈ।”
প্রধান মন্ত্রী শ্রী নরেন্দ্র মোদী অমসুং অফগানিস্তানগী রাস্ত্রপতি শ্রী মোহমদ অশরফ ঘনীগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি অফগানিস্তানগী রাস্ত্রপতি শ্রী মোহমদ অশরফ ঘনীগা তেলিফোন্দ ৱারী শানখ্রে। ৱারী শানখিবা অসিনা লুচিংবা অনি অমসুং মখোয়গী লৈবাক অনিগী মরক্তা লৈরিবা অচেৎপা মরী অদু উৎলি। প্রধান মন্ত্রী মোদীনা রাস্ত্রপতি ঘনীবু প্রসিদেন্সিয়েল মীখলশিংগী প্রিলিমিনরী ওফিসিয়েল রিজল্তশিং লাউথোকখিবদা নুংঙাইবা ফোংদোকখি। মীখল অসি মায় পাক্না পাংথোকখিবা অমসুং আফগানিস্তান্দা দেমোক্রেসীগী মরা হেন্না চেৎশিলহনখিবগীদমক প্রধান মন্ত্রীনা অফগানিস্তানগী মীয়ামদসু থাগৎপা ফোংদোকখি। প্রধান মন্ত্রীনা হায়খি মদুদি ভারতনা মহাক্কী য়ুমলোন্নবা অমসুং মরূপ ওইরিবা লৈবাক অমা ওইরিবা অফগানিস্তানগী অপুনবা, মীখা পোন্দবা, দেমোক্রেতিক ওইবা, চাউখৎপা অমসুং তংদু লৈতাবগীদমক লেংদবা ৱারেপ লৈরি। মহাক্না হায়খি মদুদি ভারতনা অফগানিস্তানগী ফিভম ফগৎনবা অমসুং মফম অদুগী সরকারগী লমজিং মখাদা শান্তি পুরক্নবা হোৎনরিবশিং অদু মতম পুম্নমক্তা শৌগৎকনি। মহাক্না হায়খি মদুদি অফগানিস্তান অসি ভারতকী মরুওইবা স্ত্রাতেজিক পার্তনর অমা ওইবনা ঐখোয়গী রিজন অসিদা দিবেলপমেন্ত পুরকপা, সেক্যুরিতী হেঙ্গৎহনবা অমসুং তেরোরিজম মায়োক্নবগীদমক ভারতনা অফগানিস্তানগা লোয়ননা মখা তানা নক্ননা তেংবাং পীনখিগনি। আফগানিস্তান্দা দেমোক্রেসী হঞ্জিলহন্নবা অমসুং দিবেলপমেন্ত পুরক্নবগীদমক মখা তানা তেংবাংবগীদমক রাস্ত্রপতি ঘনীনা প্রধান মন্ত্রী, সরকার অমসুং ভারত মীয়াম্বু থাগৎপা ফোংদোকখি। লৈবাক অনিগী মরক্তা মখল খুদিংমক্কী তেংবাং পীনবা হেঙ্গৎহন্নবগী অপাম্বসু মহাক্না ফোংদোকখি। লুচিংবা অনিমক্না লাক্কদৌরিবা অনৌবা চহীগীদমক য়াইফ-পাউজেলসু পীনখি। প্রধান মন্ত্রীনা রাস্ত্রপতি ঘনীগী মফমদা খুদোংচাবা য়েংলগা ভারত্তা লাক্নবা বার্তন তৌখি। বার্তন অদু তরাম্না লৌখি।
প্রধান মন্ত্রীনা শ্রী কে.এম. স্তেলিনবু তমিল নাদুগী মুখ্য মন্ত্রী ওইনা ৱাশক লৌখিবদা নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রী কে.এম. স্তেলিনবু তমিল নাদুগী মুখ্য মন্ত্রী ওইনা ৱাশক লৌখিবদা নুংঙাইবা ফোংদোকখ্রে। প্রধান মন্ত্রীনা ত্বীৎ অমদা অসুম্না ফোংদোকখিঃ “তিরু @mkstalinনা তমিল নাদুগী মুখ্য মন্ত্রী ওইনা ৱাশক লৌবগী নুংঙাইবা ফোংদোক্লি”।
প্রধান মন্ত্রীনা ইস্রো অমসুং এন.এস.আই.এল.গী মফমদা পি.এস.এল.ভি. সি৫৪ মিসন মায় পাক্না থাগৎখিবগী নুংঙাইবা ফোঙদোকখ্রে

প্রধান মন্ত্রীনা ইস্রো অমসুং এন.এস.আই.এল.গী মফমদ পি.এস.এল.ভি. সি৫৪ মিসন মায় পাক্না থাগৎখিবগী নুংঙাইবা ফোঙদোকখ্রে‍। শ্রী মোদীনা থাগৎপগী থবক অসিনা শরুক য়াখিবা কম্পেনী পুম্নমক্কী মফমদসু নুংঙাইবা ফোঙদোকখি‍। ত্বীত পরিং অমদা, প্রধান মন্ত্রীনা হায়খি; “পি.এস.এল.ভি. সি৫৪ মিসন মায় পাক্না থাগৎপদা @ISRO অমদি NSIL গী মফমদা নুংঙাইবা ফোঙদোকচরি‍। ই.ও.এস.-০৬ সেতলাইত অসিনা ঐখোয়গী সমুদ্রগী রিসোর্সশিং হেন্না মপুং ফানা শীজিন্নবদা মতেং ওইরগনি‍।” “ইন্দিয়ন কম্পেনী @PixxelSpace অমদি @DhruvaSpace দগী সেতলাইত ৩ থাগৎখিবসিনা, স্পেস তেক্নোলোজীদা ভারতকী হৈথোই শিংথোইবা মপুং ফানা ফংলগদবা, অনৌবা মতম অমগী অহৌবা ওইরে‍। থাগৎখিবা অসিদা শরুক য়াখিবা কম্পেনী পুম্নমক অমদি মীপুম খুদিংমক্কী মফমদা নুংঙাইবা ফোঙদোকচরি‍।”
মন্ত্রীমন্দলনা প্রোহিবিসন ওফ ইলেক্ত্রোনিক সিগরেতস ওর্দিনান্স লাউথোকপদা অয়াবা পীখ্রে

লৈবাক অসিগীদমক মরুওইবা হেল্থ অমসুং ৱেলনেসকী অনৌবা খোংথাং অমদা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা প্রোহিবিসন ওফ ইলেক্ত্রোনিক সিগরেতস (প্রদক্সন, মেনুফেকচর, ইম্পোর্ত, এক্সপোর্ত, ত্রান্সপোর্ত, সেল, দিস্ত্রিব্যুসন, স্তোরেজ অমসুং এদভর্তিজমেন্ত) ওর্দিনান্স ২০১৯ লাউথোকপদা অয়াবা পীখ্রে। ইলেক্ত্রোনিক–সিগরেতস অসি বেতরিনা চলাইবা দিভাইসশিংনি মদুনা নেকোতিন য়াওবা মহী অমা মৈশা পীদুনা এরোসল পুথোকই। এরোসল অসি চুম্নগী সিগরেত্তা য়াওবা এদিক্ত ওইবা পোৎশক অমনি। মসিদা মখল খুদিংমক্কী ইলেক্ত্রোনিক নিকোতিন দেলিভরি সিস্তেমশিং, মৈশাদি পীবা মৈদি চাক্তবা পোত্থোকশিং, ই–হুকা অমসুং মান্নবা দিভাইসশিং য়াওরি। ইমপ্লিমেন্ত তৌবা: ওর্দিনান্স অসি লাউথোকখিবদগী ই–সিগরেত্তা মখল অমত্তগী প্রদক্সন, মেনুফেকচর, ইম্পোর্ত, এক্সপোর্ত, ত্রান্সপোর্ত, সেল (ওনলাইন সেল য়াওনা), দিস্ত্রিব্যুসন নত্রগা এদভর্তিজমেন্ত অসি মরাল অমা ওইনা লৌগনি। অহানবা ওইনা অথিংবা অসিগী মায়োক্তা থবক তৌরবদি চহী অমা ফাওবা জেলদা থম্বা নত্রগা লুপা লাখ ১ ফাইন থিবা নত্রগা অনিক তৌহনগনি। অথিংবা অসিগী মায়োক্তা হঞ্জিন হঞ্জিন তৌরক্লবদি চহী অহুম ফাওবা জেলদা থম্বা নত্রগা লুপা লাখ ৫ ফাইন থিহনগনি। ইলেক্ত্রোনিক্স সিগরেতশিং লীদুনা থম্বনা থা ৬ ফাওবা জেলদা থম্বা নত্রগা লুপা লাখ ৫০,০০০ ফাইন থিবা নত্রগা চৈরাক অনিমক ফংগনি। ওর্দিনান্স অসি চৎনবা নুমীৎতা, ই–সিগরেতগী হৌজিক লৈরিবা স্তোকশিংগী মপুশিংনা মখোয়গী স্তোকশিং লাউথোক্তুনা মনাক নকপা পোলিস স্তেসন্দা দিপোজিৎ তৌগদবনি। ওর্দিনান্স অসিগী মখাদা এক্সন লৌখৎনবা পুলিসকী সব–ইন্সপেক্তরবু ওথোরাইজ ওফিসার ওইনা হাপখ্রে। ওর্দিনান্স অসিগী প্রোভিজনশিং থবক ওইনা ওন্থোক্নবগীদমক কেন্দ্র অমসুং সাজ্য সরকারশিংনা অতোপ্পা মান্নবা ওফিসারশিংবু ওথোরাইজ ওফিসার ওইনা হাপ্পা য়াই। চাউনা থেংনরিবা: ই–সিগরেতশিং থিংনবা ৱারেপ অসিনা মীওই কয়া অমা অখন্ননা নহাশিং অমসুং অঙাংশিংবু ই–সিগরেত এদিক চুবদগী ঙাকথোকপদা মতেং ওইরগনি। ওর্দিনান্স অসি চৎনহনবনা হিদাক মনা থিংনবগীদমক সরকারনা হোৎনরিবশিংদা পুক্নিং থৌগৎলগনি অমদি হিদাক মনা শিজিন্নবা হন্থবা অমসুং শেল–থুম অমসুং লৈনা লায়োংগী পোৎলুম হন্থহনবদা মতেং ওইরগনি। য়ুমফম: ই–সিগরেতশিং থিংবদা ৱারেপ লৌনবগীদমক সরকারনা ২০১৮দা রাজ্য পুম্নমক্তা এদভাইজরি অমা ইসু তৌখিবা অদুগী তুংদা হৌজিক লৌরিবা ৱারেপ অসি লৌখিবনি। রাজ্য ১৬ অমসুং য়ুনিয়ন তেরিতোরি ১না মখোয়গী জুরিদিক্সন্দ হান্ননা ই–সিগরেতশিং অথিংবা থমখ্রে।
প্রধান মন্ত্রীনা ফিজিদা স্রি সাই সথ্য সাঞ্জীৱনি হোসপিতল হাংদোকপগী থৌরমদা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা ঙসি ভীদিও কনফরেন্সকী খুত্থাংদা ফিজিদা শ্রী স্রি সাই সথ্য সঞ্জীৱনি হোসপিতল হাংদোকপগী থৌরমদা ৱা ঙাংখি। থৌরম অদুদা ৱা ঙাংলদুনা , প্রধান মন্ত্রীনা হোসপিতল অসিগীদমক্তা ফিজিগী প্রধান মন্ত্রী অমসুং ফিজিগী মিয়ামদা থাগৎপা ফোংদোকখি অমসুং হোসপিতল অসি লৈবাক অনি অসিগী মরক্তা লৈরিবা মরীগী খুদম্নি, ভারত অমসুং ফিজিগী পুন্না চৎমিন্নরিবা খোংচত্তা অনৌবা পন্দুপ অমা হাপচিল্লক্লে হায়না হায়খি। অঙাংশিগী ওইবা হার্তকী হোসপিতল অসি ফিজি খক্ত নত্তনা সাউথ ইস্ত এসিয়া রিজন পুম্বগী ওইনা অসিগুম্বা মখলগী অমত্তা ঙাইরবা হোসপিতলনি। প্রধান মন্ত্রীনা হায়খি “হার্তকা মরী লৈনবা লাইনা অসিনা য়াম্না অচৌবা শিংনবা অমা ওইবা রিজনগীদমক্তা, মসিগী হোপিতল অসি অঙাং লিশিং কয়া অমদা অনৌবা পুনশি অমা পীনবগী লম্বি অমনি।” মহাক্না মসিদা অঙাংশিং অদু মালেমগী থাক্তা লৈবা লাইয়েং ফংবদা নত্তনা সর্জরী পুম্নমক লেম্না পাংথোক্লগনি হায়বদা অপেনবা ফোংদোকখি অমসুং মসিগীদমক্তা সাই প্রেম ফাউন্দেশন, ফিজি, ফিজি সরকার অমসুংভারতকি শ্রী সথ্য সাই সঞ্জীৱনি চিল্দ্রেন্স হোসপিতলবু থাগৎখি। প্রধান মন্ত্রীনআ ব্রাহমলীন স্রি সাই বাবাবু কোক নোন্দুনা ইকাইখুম্নবা উৎখি, মহাক্কী মীওইবগী সেবা তৌবগী উপাম্বি চরা মচা অদুনা ঙসিদি চাউরবা খোংনাং পাম্বি অমা ওইদুনা মীওইবা জাতি পুম্বগী সেবা তৌরি। প্রধান মন্ত্রীনা নিংশিংখি মদুদি “স্রি সথ্য সাই বাবানা স্পিরিচুৱলিজমবু রিচুৱলশিংদগী তোঙালহন্দুনা মীয়ামগী য়াইফবগা মরী লৈহল্লি। লাইরবা অমসুং কনা লৈজদ্রবশিংগীদমক্তা এজুকেশন, হেল্থকী লমদা তৌখিবা মহাক্কী থবকশিং অদুনা ঙসিসু ঐখোয়বু পুক্নিং থৌগৎলি।” শ্রী মোদীনা গুজরাত্তা জুহার হাখিবা মতমদা সাই দিভোতীশিংনা তৌখিবা সেবাশিং অদু নিংশিংলি। “সথ্য সাই বাবাগী থৌজাল তত্তনা ফংবগীদমক্তা ঐহাক্না ঐহাক অসি য়াম্না লাইবক ফবনি হায়না খঞ্জৈ অমসুং ঙসিসু অমুক থৌজাল অদু অমুক ফংলি” হায়না প্রধান মন্ত্রীনা হায়খি। প্রধান মন্ত্রীনা হায়খি মদুদি ভারত ফিজিগী মরী অসিগী লৈরিবা অপুনবা লিগেসী অসি মীওইবা জাতিগী সেবা তৌবগী ৱাখল্লোনদা য়ুমফম ওই। ভারতনা লাইচৎ মনুংদান মশাগী তৌফম থোকপা মথৌশিং অদুমসিগী ভেল্যুশিং অসিদা য়ুমফম ওইরগা মপুং ফানা পাংথোকপা ঙমখি, মরমদি ঐখোয়না লৈবাক ১৫০দা হিদাক-লাংথকশিং পীবা ঙমখি অমসুং চাউরাক্না লৈবাক ১০০দা ভেক্সিন চাউরাক্না মিলিয়ন ১০০ রোম পীখি। মসিগী থবকশিং অসিদা ফিজিবু মতম চুপ্পদা য়াম্না মরু ওইনা লৌখি হায়না মহাক্না হায়খি। প্রধান মন্ত্রীনালৈবাক অনি অসিগী মরক্তা লৈনরিবা মরী অসিগী মতাংদা কুপ্তনা হায়খি। লৈবাক অনি অসিগী মরক্তআ পাক্লবা মহাসাগরনা খাইদোকচরবসু, ঐখোয়গী কলচরনা ঐখোয়বু নকশিন্ননা থম্বীরি অমসুং ঐখোয়গী মরী অসি অমনা অমবু ইকাইখুম্নবীবা অমসুং অকনবা মীওই অমনা অকনবা মীওই অমগা মরী থম্বদা য়ুমফম ওই হায়না মহাক্না হায়খি। ভারতনা ফিজিগী সোসিয়ো-ইকোনোমিক দেবেলপমেন্ততা শরুক য়ানবগী খুদোংচাবা ফংবা অসিবু মহাক্না য়ানিংবা ফোংদোকখি। প্রধান মন্ত্রী মোদীনা ঙসি ফিজিগী প্রধান মন্ত্রী, ফ্রেঙ্ক বাইনিমারামাবু মহাক্কী মপোক নুমিত্তা য়াইফ-পাউজেল পীখি অমসুং মআক্কী লিচিং মখাদা লৈবাক অনি অসিগী মরক্তা লৈরিবা মরী অসি হান্নদগীসু হেন্না চেৎশিনহল্লগনি হায়না আশা তৌরি হায়না ফোংদোকখি।
প্রধান মন্ত্রীনা হান্নগী এম.পি. শ্রী সি. জনগা রেদ্দীনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা হান্নগী পার্লিয়ামেন্তকী মেম্বর শ্রী সি. জনগা রেদ্দীনা লৈখিদবদা থম্মোয় শোক্না অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “শ্রী সি. জনগা রেদ্দীনা মহাক্কী পুন্সী পুম্বা মীয়ামগী সেবাদা কত্থোকখি। জন সঙ্ঘ অমসুং বি.জে.পি.বু মায় পাকপগী অনৌবা অৱাংবা থাক্তা পুখৎনবা হোৎনখিবশিংদা মহাক মরুওইবা মীশক অমা ওইখি। মহাক্না মীওই কয়াগী থম্মোয় অমসুং ৱাখলদা মফম অমা কনবা ঙমখি। মহাক্না কার্য়কর্তা কয়াবুসু পুক্নিং থৌগৎপীখি। মহাক্না লৈখিদবদা অৱাবা পোকহল্লে। শ্রী সি. জনগা রেদ্দী গারু পার্তীগী ত্রাজেক্তরীগী য়াম্না মরু ওইবা ফেজ অমদা বি.জে.পি.গীদমক ইফেক্তিব ওইবা খোঞ্জেল অমা ওইবীখি। ঐহাক্না মহাক্কী মচানুপাগা ৱারী শানজরে অমদি অৱাবা ফোংদোকচরি। ওম শান্তী।”